 UK-Africa summit: Àǹfààní wo ló wà nínú Brexit fún Nàìjíríà àtàwọn orílẹèdè Afíríkà rèé BBC ṣe agbeyẹwo anfaani to le jẹ yọ fun ilẹ adulawọ nigba ti eto Brexit ba kẹsẹ jari nilẹ Gẹeṣi. Akọroyin BBC, Matthew Davies BBC ṣalaye pe ọrọ le maa ri bi eeyan ti ro nigba miiran. Ti gbogbo eto ba lọ ni irọwọ rọsẹ, ipari oṣu kinni ọdun 2020 yii ni UK fẹ fi ajọ EU silẹ patapata. Lẹyin naa ni ilẹ Gẹẹsi yoo ṣe agbalẹ ọna ti wọn yoo fi maa ṣe idokowo pẹlu awọn orilẹede mii ti fi mọ ilẹ Afirika naa. Hepatitis: A kò leè kóo nípa dídìmọ ara ẹni Ṣugbọn ọna wo gan an ni Afirika yoo fi jẹ anfaani ti ilẹ Gẹẹsi ba fi ajọ EU silẹ tan? Akọwe ijọba UK lori ọrọ idagbasoke pẹlu ilẹ okere, Alok Sharma sọ pe ijọba ilẹ Gẹẹsi yoo ṣe imugbooro iṣowo ati idokowo pẹlu ilẹ adulawọ kete ti eto Brexit ba ti bẹrẹ. O ni lori ọrọ yii gan an ni apero lori idokowo to n lọ lọwọ niluu London laarin ilẹ Gẹẹsi atawọn orilẹede Afirika da le lori. Ti UK ba ti fi ajọ EU silẹ, anfaani awọn orilẹede Afirika yoo pọ si ọrọ idokowo. Ilẹ Gẹẹsi yoo gbiyanju lati rii pe idokowo rẹ pẹlu ọrilẹede Amẹrika, South Korea ati Australia gberu si lẹyin to ba ti fi EU silẹ. Ilẹ Adulawọ ni yoo kan ti yoo jẹ iru anfaani bayii lẹyin awọn orilẹede mẹrin yii. Ni gbogbo igba ni Olootu ijọba ilẹ Gẹẹsi, Boris Johnson atawọn alatilẹyin rẹ maa n sọ pe Brexit yoo fun ilẹ Gẹẹsi lanfaani lati le duna-dura bo ti wu wọn lori ọrọ idokowo. Wo àwọn ìbejì tó lẹ pọ lẹyìn àṣeyọrí ìṣẹ abẹ dókìtà 70 : Lẹyin ti eto Brexit ba yanju tan ti UK si kuro lara ajọ EU, ijọba UK n gbero lati jẹ ki ajọsẹpọ rẹ lori idokowo pẹlu Afirika ko gberu sii. 